31. 12. 93 De Europæiske Fællesskabers Tidende Nr. I 337/177 RÅDETS AFGØRELSE af 23. november 1993 om indgåelse af en aftale mellem Det Europæiske Fællesskab og Rumænien om gensidig beskyttelse af og kontrol med vinbetegnelser (93/726/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Den aftale, der er forhandlet mellem Det Europæiske Fællesskab og Rumænien om gensidig beskyttelse af og kontro] med vinbetegnelser, skaber mulighed for, at illoyal handelskonkurrence kan bekæmpes mere effektivt, at forbrugerne i højere grad beskyttes, og at samhandelen med vin mellem de to kontraherende parter fremmes; aftalen bør derfor godkendes; for at lette iværksættelsen af visse bestemmelser i aftalen bør Kommissionen kunne foretage de nødvendige tekniske tilpasninger efter proceduren i artikel 83 i Rådets forordning (EØF) nr. 822/87 af 16. marts 1987 om den fælles markedsordning for vin (1); da aftalens bestemmelser er direkte knyttet til foranstalt- ningerne under den fælles handels- og landbrugspolitik, skal aftalen indgås på EF-plan — TRUFFET FØLGENDE AFGØRELSE: Artikel 1 Aftalen mellem Det Furopæiske Fællesskab og Rumænien om gensidig beskyttelse af og kontrol med vinbetegnelser (1) EFT nr. L 84 af 27. 3. 1987, s. 1. Forordningen er senest ændret ved forordning (EØF) nr. 1566/93 (EFT nr. L 154 af 25. 6, 1993, s. 39). med dertil knyttet protokol og erklæringer godkendes herved på Fællesskabets vegne. Teksten til de i stk. 1 nævnte akter er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen og til at deponere Fællesskabets godkendelsesinstrument. Formanden for Rådet foranstalter den notifikation, som er omhandlet i artikel 19, stk. 1, i aftalen. Artikel 3 I medfør af aftalens artikel 14 bemyndiges Kommissionen til efter proceduren i artikel 83 i forordning (EØF) nr. 822/87 at indgå de fornødne akter til ændring af afta- len. Artikel 4 Denne afgørelse offentliggøres i De Europæiske Fælles- skabers Tidende. Udfærdiget i Bruxelles, den 23. november 1993, På Rådets vegne M. SMET Formand